Document ID: 31978R1428

KOMISSION ASETUS (ETY) N:o 1428/78,
annettu 27 päivänä kesäkuuta 1978,
sokerialan maksujen soveltamista koskevista yksityiskohtaisista säännöistä annetun asetuksen (ETY) N:o 837/68 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1396/78(2), ja erityisesti sen 15 artiklan 6 kohdan,
sekä katsoo, että
sokerialan maksujen soveltamista koskevista yksityiskohtaisista säännöistä 28 päivänä kesäkuuta 1968 annetun komission asetuksen (ETY) N:o 837/68(3), sellaisena kuin se on muutettuna asetuksella (ETY) N:o 1491/70(4), 1 artiklan 2 kohdassa sekä 7 artiklan 4 ja 5 kohdassa vahvistetaan vaihteluvara, jonka rajoissa valkoiseen sokeriin ja raakasokeriin sekä siirappeihin sovellettavan maksun laskentaperusteet voivat vaihdella ilman, että maksua on muutettava,
näiden säännösten soveltamisesta saatu kokemus on osoittanut, että valkoisen sokerin, raakasokerin ja siirappien tuontimaksujen vaihteluvarat ovat liian kapeat ja johtavat tarpeettoman usein toistuviin muutoksiin; näiden muutosten harvemmuudella ei oleteta olevan vaikutusta yhteisön sokerimarkkinoiden moitteettomaan hallintoon; tämän vuoksi näitä vaihteluvaroja olisi hallinnon yksinkertaistamiseksi laajennettava, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 837/68 seuraavasti:
1. korvataan 1 artiklan 2 kohdassa oleva määrä "0,10" määrällä "0,20";
2. korvataan 7 artiklan 4 ja 5 kohdassa oleva määrä "0,40" määrällä "0,60".
2 artikla
Tämä asetus tulee voimaan 1 päivänä heinäkuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1978.

Labels: 3
17